
Parlamentul  României

Camera  Deputaților

Comisia pentru industrii și servicii

București, 16.02.2021
                   Nr.4c-3/61/2021
AVIZ
asupra proiectului de Lege pentru aprobarea Ordonanţei de urgenţă a Guvernului nr.195/2020 privind măsuri în domeniul registrului comerțului



În conformitate cu prevederile art.94 și 115 alin.(3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei juridice, de disciplină și imunități, care este sesizată în fond, cu proiectul de Lege pentru aprobarea Ordonanţei de urgenţă a Guvernului nr.195/2020 privind măsuri în domeniul registrului comerțului, transmis cu adresa nr. P.L.x. 34/2021 din 1 februarie 2021, înregistrat la comisie sub nr.4c-3/61/2021 din 1 februarie 2021.



Consiliul Legislativ, cu avizul nr.1146/12.11.2020, avizează favorabil proiectul de ordonanță de urgență cu observații și propuneri preluate de inițiator.


Senatul, în calitate de primă Cameră sesizată, a adoptat proiectul de lege în condițiile art.115 alin.(5) teza a III-a din Constituția României, republicată.



Proiectul de lege are ca obiect de reglementare instituirea unor măsuri în domeniul organizării activităţii registrului comerţului, referitor la accesul solicitanţilor la serviciile de registru al comerţului, cu respectarea regulilor sanitare şi de distanţare socială în desfăşurarea activităţii de înregistrare, în sensul prelungirii aplicării prevederilor art.26-28 din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situatiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr.227/2015 privind Codul fiscal, a Legii educației naționale nr.1/2011, precum si a altor acte normative, precum şi instituirea unor excepţii de la prevederile art.17 alin.(6) din Legea societăţilor nr.31/1990, republicată, cu modificările și completările ulterioare.
Examinarea proiectului de lege a avut loc în ședința comisiei din 16 februarie 2021.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise prevăzute în anexa care face parte integrantă din prezentul aviz.


Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Sándor Bende
Consilier parlamentar, Patricia-Isabela Robe
Anexă

A M E N D A M E N T E    A D M I S E
	Nr.

	Text OuG nr.195/2020
	Text adoptat de Senat
	Amendamente admise/Autor
	Motivația

	0
	1
	2
	3
	4

	1.
	
	Articol unic. – Se aprobă Ordonanța de urgență a Guvernului nr.195 din 12 noiembrie 2020 privind măsuri în domeniul registrului comerțului, publicată în Monitorul Oficial al României, Partea I, nr.1078 din 13 noiembrie 2020.


	Articol unic. – Se aprobă Ordonanța de urgență a Guvernului nr.195 din 12 noiembrie 2020 privind măsuri în domeniul registrului comerțului, publicată în Monitorul Oficial al României, Partea I, nr.1078 din 13 noiembrie 2020, cu următoarea modificare

	Conform normelor de tehnică legislativă.

	2.
	Art.I. - Măsurile prevăzute la art.26-28 din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative, aprobată cu modificări şi completări prin Legea nr.179/2020, cu completările ulterioare, se aplică în continuare, pe o perioadă de 9 luni de la data intrării în vigoare a prezentei ordonanţe de urgenţă.
	
	- Articolul I se modifică și va avea următorul cuprins:

„Art.I. - Măsurile prevăzute la art.26-28 din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative, aprobată cu modificări şi completări prin Legea nr.179/2020, cu completările ulterioare, se aplică și după încetarea stării de urgență sau stării de alertă.”

	Activitatea oficiului registrului comerțului să se poată derula prin mijloace electronice și prin corespondență permanent.

